Monika Belluççi — Vikipediya
İtaliya aktrisası
Monika Anna Mariya Belluççi (it. Monica Anna Maria Bellucci) — İtaliyan aktrisa və model [1]
it. Monica Anna Maria Bellucci
Monica Belluççinin 2008-ci ildə çəkilmiş foto portreti
30 sentyabr 1964 (1964-09-30) (55 yaş)
Çita-di-Kastello, İtaliya
kino aktrisası[d], model[d], aktrisa
Monika Belluççi 1964-cü il sentyabrın 30-da İtaliyanın Umbriya əyalətinin kiçik Çita-di-Kastello şəhərində anadan olub. Atası Luici Belluççi kəndli, anası Mariya Qustanelli isə rəssam idi.
1999-cu ildə Monika Belluççi, Vensan Kassel ilə evlənib. Onların tanışlığı isə 1996-cı ilə təsadüf edir. O zaman Beluççi və Kassel "Mənzilcik" (L appartement) filmində çəkiliblər. Evlilikdən 3 il sonra isə onlar "Geridönməzlik" (Irreversible) filmində tərəf müqabili olublar. 2004-cü ildə cütlüyün Deva, 2010-cu ildə isə Leoni adlı qızları doğulub[2]. Cütlük 2013-cü ilin avqustunda boşanıb[3].
1986-cı ildə Peruca Universitetinə qəbul olunan Monika təhsil haqqını ödəmək üçün pitseriyaya ofisiant kimi işə düzəlib. Sonra isə gözəl görünüşü onun karına gəlib – o, dostlarının məsləhəti ilə model agentliyində işləməyə başlayıb.
Paralel olaraq onun kino həyatı başlayıb. Məşhur rejissor Frensis Ford Koppolanın qardaşı 1992-ci ildə onu moda jurnallarından birində görüb və Monika "Brem Stokerin Drakulası" filmində kiçik rol alıb. Bu filmdən sonra onu ABŞ-da da tanıyıblar.
Monika Beluççi İtaliyan filmlərindən başqa, fransız filmlərində də rollar alıb. Bunların arasında "Mənzil", "Doberman" və "Qurd qardaşlığı" filmlərini göstərmək olar.
"Mənzil" filmi ona aktrisa kimi ilk uğurunu gətirib. Monika bu filmdəki roluna görə Avropanın nüfuzlu "Sezar" mükafatına nominant kimi irəli sürülüb. Həmin filmdə Monika sonradan ailə həyata qurduğu məşhur aktyor Vensan Kassellə tərəf müqabili olub. 1997-ci ildə çəkilən "Doberman" filmində Beluççi lal-kar qadın rolunu oynayıb. Bu film onun həyatında ilk ciddi sınağa çevrilib. Vensan Kassellə nikah isə onun əsl böyük kinoya yolunu açıb.
Monika Belluçi Women's World Award 2009-da
2001-ci ildə Monikanın iştirakı ilə ekrana 2 film – "Qurd qardaşlığı" və "Malena" çıxıb. O, "Malena"da növbəti dəfə bütün kişilərin arzuladığı qadın obrazını canlandırıb. Film 14 dəfə müxtəlif mükafatlar, o cümlədən "Qızıl qlobus" almağa namizəd kimi irəli sürülüb.
2002-ci il Kann kinofestivalının sensasiyası isə Qaspar Noenin "Geridönməzlik" filmi olub. Filmdə Monikanın iştirakı ilə 9 dəqiqəlik zorakılıq səhnəsi tamaşaçıların neqativ reaksiyasına səbəb olub. Onların bir hissəsi ilk premyera günü zalı tərk edib.
Monika Belluççi artıq 50-dən çox filmə çəkilib. Onun bu filmlərdə tərəf müqabilləri Entoni Hopkins, Cin Hekman, Şon Konneri, Bryus Uills kimi şəxslər olub. O, "Matritsa" filminin ikinci və üçüncü hissələrində isə Kianu Rivzlə bir yerdə çəkilib.
Monika Beluççi "Pirelli" təqvimi üçün 2 dəfə çəkilən azsaylı modellərdən biridir. O, 2001-ci ildən etibarən "Cartier" zərgərlik evinin simasıdır.
1990 Vita coi figli (Oğullarla həyat) Elda
Briganti – Amore e libertà (Quldurlar – Məhəbbət və Azadlıq) Costanza
1992 Dracula Draculanın gəlinlərindən biri
Joseph Pharaoh'un arvadı
1996 L'Appartement Lisa Namizəd göstərildi – İkinci planda ən yaxşı aktrisa, César mükafatı
Sorellina e il principe del sogno Princess
Dobermann Qaraçı Nat
1998 Le plaisir Qız
Malena Malèna Scordia
2003 Remember Me, My Love Alessia Nastro d'Argento mükafatı ikinci planda ən yaxşı aktrisa kimi
2005 The Brothers Grimm Güzgüdəki şahzadə
How Much Do You Love Me ? Daniela
2007 Manuale d'amore 2
Baariya bənnanın sevgilisi
Rose, c'est Paris L'esprit de gala
2011 Manuale d'amore 3 Viola
Guardian of the Harem Turhan Sultan
↑ Monica Bellucci İMDB
↑ Monika Beluççi hamilədir
↑ Моника Беллуччи и Венсан Кассель расстались
Mənbə — "https://az.wikipedia.org/w/index.php?title=Monika_Belluççi&oldid=4770334"
Last edited on 4 iyun 2019, at 15:54
Bu səhifə sonuncu dəfə 4 iyun 2019 tarixində, saat 15:54-də redaktə edilib.